আইন-শৃঙ্খলা বাহিনীর সদস্যদের ভাষ্য, গোয়েন্দা তৎপরতায় পুলিশের সিটিটিসি ইউনিট নিশ্চিত হয় যে, নরসিংদীর ওই দুই এলাকায় পৃথক দুইটি বাড়িতে আলাদা দুইটি নব্য জঙ্গি আস্তানা করা হয়েছে। এরপর সোমবার সন্ধ্যার পর পুলিশের সিটিটিসি ইউনিট নরসিংদী জেলা ও মাধবদী থানা পুলিশের সহায়তায় বাড়ি দুইটি ঘেরাও করে ফেলে। সারারাত বাড়িগুলো ঘেরাও রেখে পুরো এলাকার নিয়ন্ত্রণ নেওয়া হয়। এরই মধ্যে পুলিশের সোয়াট টিম, এলআইসি টিম, বোমা নিষ্ক্রিয়করণ দল, এন্টি টেরোরিজম ইউনিট, র‌্যাব, সিআইডিসহ জেলা ও বিভিন্ন থানা পুলিশ ঘটনাস্থলে পৌঁছে। তারা প্রথমে বাড়ি দুইটির অন্য সকল ইউনিটের বাসিন্দাদের সরিয়ে নেয়।